uitentuis: Toer deur Abu Dhabi - 2
Nog steeds by die Heritage Village ....
'n Tradisionele tent wat hulle in die woestyn gebruik het, alhoewel ek redelik seker is daai lugverkoeler was nie deel van dit nie.
Ek het julle gister vertel dis warm - hier waai 'n waaier die kameel se boude koel. Kan julle glo self die kamele wat woestyndiere is kan nie meer die hitte hanteer nie?
Die Heritage Village se laan met op die agtergrond die grootste vlag ter wêreld wat waai en wys daar is 'n effense windjie.
Amelia toets een van die ou tradisionele windtorings - die air con se voorganger - en dit werk!
'n Tradisionele binnekant van hulle huise na die tent. Let op hoe daardie Aircon links gekamofleer is.
Buitekant weg van die huis die kombuis. 'n Mooi sandtuin ... Begeera sal nie weet wat om met al daai sand te maak nie.
Net 'n klein koelte kolletjie en poeletjie om in te swem. Dis so 'n mooi prentjie en skep die indruk van heerlik koel in die buitelig ... maar mense dis net 'n illusie .... dis vrek warm
Hulle het ook 'n klein opgrawings site by die Heritage Village. Wie sou daar gebly het?
Weet nie lag Amelia of staan sy net soos die voeltjies in die dorp wat warm kry nie.
Charmaine bekyk die "kasteel" wat gebou is. Dit is 'n museum wat die ontwikkeling van die dorp uitbeeld.
Hier is hulle craft-sentrum waar mens kan kyk hoe hulle verskillende tradisionele vaardighede soos weef, koperwerk, glasblaas, leerwerk, ens. demonstreer.
Dis 'n redelike groot plek met baie craft-winkeltjies. Baie lekker om by elkeen in te loer in die hitte want daar is aircon. Ongelukkig vir ons, was ons te vroeg om die mense binne te vang...so suffer in die hitte sal ons suffer.
More iets baie skaars .....
Posted by Sandra at Tuesday, July 24, 2007
Labels: Abu Dhabi, Heritage Village, toer1